Kuntavaalit 2017
Tulokset

Vaalien suurin voittaja oli vihreät, perussuomalaisten menettäessä eniten kannatustaan. Ruotsalainen kansanpuolue sai parhaan tuloksensa 20 vuoteen. Kaikki hallituspuolueet menettivät kannatustaan opposition nostaessa sitä SDP:tä lukuun ottamatta.
Perussuomalaisten osalta vaalin tulos kertoi europarlamentaarikko Jussi Halla-ahon johtaman maahanmuuttokriittisen siiven vahvistumisesta puolueen sisällä. Helsingissä Halla-aho voitti kansanedustaja Sampo Terhon äänin 5 641–3 333. Molemmat olivat ennen kuntavaaleja ilmoittautuneet ehdokkaiksi perussuomalaisten uuden puheenjohtajan vaaliin Jyväskylässä kesäkuussa 2017 pidettävässä puoluekokouksessa. Porissa Halla-ahon kannattajana tunnettu kansanedustaja Laura Huhtasaari löi eduskunnan liikennevaliokunnan puheenjohtajan Ari Jalosen äänin 2 566–416, ja Turussa maahanmuuttokriittisen siiven kansanedustaja Ville Tavio voitti maltillistuneen eduskunnan puhemiehen Maria Lohelan äänin 2 077–817.
Keskustalainen ministeri Kimmo Tiilikainen siirtyi Ruokolahdelta ehdolle Helsingin valtuustoon, mutta jäi lopulta varasijalle 798 äänellä. Sen sijaan kansalaispuolueen perustanut Paavo Väyrynen, jota ei päästetty keskustan ehdokkaaksi Keminmaalla, valittiin 1 026 äänellä Helsingin kaupunginvaltuustoon kristillisdemokraattien ehdokkaana. Suomen vanhimmaksi valtuutetuksi nousi RKP:n listalta Helsingissä valtuustoon päässyt 84-vuotias Jörn Donner, joka on istunut valtuustossa ensimmäisen kerran jo 1969.
Kuntavaalien äänestysprosentti (58,9) on vakiintunut eduskuntavaalien äänestysvilkkautta matalammaksi. Eri-ikäisten ja eritasoisesti kouluttautuneiden väestöryhmien äänestysaktiivisuuserot olivat huomattavia vuoden 2017 kuntavaaleissa. Äänestämättä jättivät erityisesti 25–34-vuotiaat nuoret, joilla ei ollut perusasteen jälkeistä ammatillista koulutusta. Heistä äänesti vain yksi viidestä.
Kuntien suurimmat puolueet äänimäärällä mitattuna: 
  Kokoomus 
  Sosiaalidemokraatit 
  Keskusta 
  Vihreät 
  Vasemmistoliitto 
  RKP 
  Kristillisdemokraatit 
  Yhteislistat
Kuntien toiseksi suurimmat puolueet äänimäärällä mitattuna: 
  Kokoomus 
  Sosiaalidemokraatit 
  Keskusta 
  Vihreät 
  Perussuomalaiset 
  Vasemmistoliitto 
  RKP 
  Kristillisdemokraatit 
  Yhteislistat
| Puolue | Puolue | Ääniä | % | +/– | Valtuutetut | +/– |
| --- | --- | --- | --- | --- | --- | --- |
|  | Kansallinen Kokoomus | 531 599 | 20,7 | −1,2 | 1 490 | −245 |
|  | Suomen Sosialidemokraattinen Puolue | 498 252 | 19,4 | −0,2 | 1 697 | −32 |
|  | Suomen Keskusta | 450 529 | 17,5 | −1,1 | 2 824 | −253 |
|  | Vihreä liitto | 320 235 | 12,5 | +3,9 | 534 | +211 |
|  | Perussuomalaiset | 227 297 | 8,8 | −3,5 | 770 | −425 |
|  | Vasemmistoliitto | 226 626 | 8,8 | +0,8 | 658 | +18 |
|  | Suomen ruotsalainen kansanpuolue | 125 518 | 4,9 | +0,2 | 471 | −9 |
|  | Suomen Kristillisdemokraatit | 105 551 | 4,1 | +0,4 | 316 | +16 |
|  | Piraattipuolue | 9 119 | 0,4 | +0,1 | 2 | +2 |
|  | Suomen Kommunistinen Puolue | 7 600 | 0,3 | −0,2 | 2 | −7 |
|  | Feministinen puolue | 6 856 | 0,3 | Uusi | 1 | Uusi |
|  | Liberaalipuolue – Vapaus valita | 4 117 | 0,2 | Uusi | 5 | Uusi |
|  | Itsenäisyyspuolue | 1 846 | 0,1 | +0,0 | 2 | +2 |
|  | Eläinoikeuspuolue | 1 795 | 0,1 | Uusi | 0 | Uusi |
|  | Kommunistinen Työväenpuolue – Rauhan ja Sosialismin puolesta | 702 | 0,0 | +0,0 | 0 | – |
|  | Muut | 53 126 | 2,1 | +0,4 | 226 |  |
| Hyväksytyt äänet yhteensä | Hyväksytyt äänet yhteensä | 2 570 768 | 100 % | – | 8 999 | −675 |
| Hylätyt äänet | Hylätyt äänet | 14 442 | 0,6 |  |  |  |
| Yhteensä | Yhteensä | 2 585 210 | 100 % |  |  |  |
| Äänioikeutettuja & äänestysprosentti | Äänioikeutettuja & äänestysprosentti | 4 391 558 | 58,9 | +0,6 |  |  |
Lähteet: Oikeusministeriö, Yle